LATVIJAS REPUBLIKAS MINISTRU KABINETS

2020. gada\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr. )

**Grozījumi Ministru kabineta 2011. gada 12. jūlija noteikumos Nr. 564 “Noteikumi par atkritumu apsaimniekošanas valsts un reģionālajiem plāniem un atkritumu rašanās novēršanas valsts programmu”**

Izdoti saskaņā ar

Atkritumu apsaimniekošanas likuma

9. panta ceturto un piekto daļu un

11. panta otro un trešo daļu

Izdarīt Ministru kabineta 2011. gada 12. jūlija noteikumos Nr. 564 “Noteikumi par atkritumu apsaimniekošanas valsts un reģionālajiem plāniem un atkritumu rašanās novēršanas valsts programmu” (Latvijas Vēstnesis, 2011, 114.nr.) šādus grozījumus:

1. Izteikt Ministru kabineta noteikumu izdošanas pamatu šādā redakcijā:

“Izdoti saskaņā ar Atkritumu apsaimniekošanas likuma 9. panta ceturto un piekto daļu, 11. panta otro un trešo daļu”

2. Papildināt noteikumu 1. punktu ar 1.3.1 apakšpunktu šādā redakcijā:

“1.3.1 atkritumu apsaimniekošanas valsts plānā ietveramos pasākumus atkritumu rašanās novēršanai un pasākumus, kas veicina atkritumu apsaimniekošanas darbību piemērošanu prioritārā secībā;”

3. papildināt noteikumu 1. punktu ar 1.5. apakšpunktu šādā redakcijā:

“1.5. pārtikas atkritumu rašanās novēršanas programmas saturu un kārtību, kādā īsteno atkritumu rašanās novēršanas pasākumu monitoringu.”

4. Papildināt noteikumu 2. punktu ar 2.1.2 apakšpunktu šādā redakcijā:

“2.1.2 kvalitatīvie vai kvantitatīvie rādītāji un mērķrādītāji, arī attiecībā uz radīto sadzīves atkritumu daudzumu, to reģenerāciju, izmantošanu enerģijas reģenerācijai un apglabāšanu;”

5. Papildināt noteikumu 2. punktu ar 2.2.2.11.apakšpunktu šādā redakcijā:

“2.2.2.11. atkritumi, kas satur ievērojamu daudzumu kritiski svarīgo izejvielu;”;

6. Izteikt noteikumu 2.2.3. apakšpunktu šādā redakcijā:

“2.2.3. pastāvošā atkritumu apsaimniekošanas sistēma:

2.2.3.1. novērtējums par pastāvošajām atkritumu savākšanas sistēmām, arī par atkritumu dalītās savākšanas sistēmām, par to ietvaros savāktajiem atkritumu viediem un apjomiem, par atkritumu dalītās savākšanas sistēmu teritoriālo izvietojumu; par normatīvajos aktos par atkritumu savākšanas un šķirošanas vietām noteiktajām atkāpēm attiecībā uz prasībām dalīti savākt atkritumus;

2.2.3.2. pastāvošās atkritumu reģenerācijas un apglabāšanas iekārtas, it īpaši attiecībā uz šo noteikumu 2.2.2.1., 2.2.2.3., 2.2.2.4., 2.2.2.5., 2.2.2.6., 2.2.2.7., 2.2.2.9., 2.2.2.10. un 2.2.2.11. apakšpunktā minētajiem atkritumiem;”

7. Izteikt noteikumu 2.5. apakšpunktu šādā redakcijā:

“2.5. izvērtējums par atkritumu apsaimniekošanas sistēmas attīstību, arī par papildus nepieciešamo infrastruktūru dalītai atkritumu savākšanai un par pasākumiem tās darbības uzlabošanai, par nepieciešamām jaunām papildu atkritumu dalītās savākšanas sistēmām, par nepieciešamām jaunām papildu atkritumu reģenerācijas vai apglabāšanas iekārtām un par esošo reģenerācijas vai apglabāšanas iekārtu slēgšanu;”

8. Papildināt noteikumus ar 2.7.1 un 2.7.2 apakšpunktu šādā redakcijā:

“2.7.1 informācija par pasākumiem šo noteikumu 2.2. apakšpunktā minēto mērķrādītāju sasniegšanai;

2.7.2 pasākumi, lai mazinātu un novērstu visu veidu piegružošanu un savāktu visu veidu piegružojumu.”

9. Izteikt noteikumu 2.10. apakšpunktu šādā redakcijā:

“2.10. novērtējums par atkritumu apsaimniekošanas valsts plānā paredzēto pasākumu īstenošanai pieejamo un papildus nepieciešamo finansējumu un tā avotiem, arī pašvaldību līmenī, tai skaitā izveidotās atkritumu apsaimniekošanas infrastruktūras uzturēšanas izmaksas;”

10. Papildināt noteikumu 3.1. apakšpunktu pirms vārda “reģions” ar vārdiem “atkritumu apsaimniekošanas”;

11. Izteikt noteikumu 3.2. apakšpunktu šādā redakcijā:

“3.2. kvalitatīvie vai kvantitatīvie rādītāji un mērķrādītāji, arī attiecībā uz radīto sadzīves atkritumu daudzumu, to reģenerāciju, izmantošanu enerģijas reģenerācijai un apglabāšanu; ”

12. Izteikt noteikumu 3.3.2. apakšpunktu šādā redakcijā:

3.3.2. novērtējums par pastāvošajām atkritumu savākšanas sistēmām, arī par atkritumu dalītās savākšanas sistēmām, par to ietvaros savāktajiem atkritumu viediem un apjomiem, par atkritumu dalītās savākšanas sistēmu teritoriālo izvietojumu un par normatīvajos aktos par atkritumu savākšanas un šķirošanas vietām noteiktajām atkāpēm attiecībā uz prasībām dalīti savākt atkritumus;”

13. Papildināt noteikumus ar 3.3.3. apakšpunktu šādā redakcijā:

“3.3.3. pastāvošās atkritumu reģenerācijas un apglabāšanas iekārtas, it īpaši attiecībā uz šo noteikumu 2.2.2.1., 2.2.2.3., 2.2.2.4., 2.2.2.5., 2.2.2.6., 2.2.2.7., 2.2.2.9., 2.2.2.10. un 2.2.2.11. apakšpunktā minētajiem atkritumiem;”

14. Izteikt noteikumu 3.6. apakšpunktu šādā redakcijā:

“3.6. izvērtējums par atkritumu apsaimniekošanas sistēmas attīstību, arī par papildus nepieciešamo infrastruktūru dalītai atkritumu savākšanai un par pasākumiem tās darbības uzlabošanai, par nepieciešamām jaunām papildu atkritumu dalītās savākšanas sistēmām, par nepieciešamām jaunām papildu atkritumu reģenerācijas vai apglabāšanas iekārtām un par esošo reģenerācijas vai apglabāšanas iekārtu slēgšanu;”

15. Izteikt noteikumu 3.9. apakšpunktu šādā redakcijā:

“3.9. novērtējums par atkritumu apsaimniekošanas valsts plānā paredzēto pasākumu īstenošanai pieejamo un papildus nepieciešamo finansējumu un tā avotiem, arī pašvaldību līmenī, tai skaitā izveidotās atkritumu apsaimniekošanas infrastruktūras uzturēšanas izmaksas;”

16. Papildināt noteikumus ar 4.4. apakšpunktu:

”4.4. pasākumus visa veida piegružojuma savākšanai, novēršanai un mazināšanai atbilstoši normatīvajiem aktiem par jūras vides aizsardzību un pārvaldību, un normatīvajiem aktiem par ūdens apsaimniekošanu.”

17. Izteikt noteikumu 6.2. apakšpunktu šādā redakcijā:

“6.2. informāciju par spēkā esošajiem atkritumu rašanās novēršanas pasākumiem un to ietekmi uz atkritumu rašanās novēršanu;”

18. Papildināt noteikumus ar 6.2.1 apakšpunktu šādā redakcijā:

“6.2.1atkritumu rašanās novēršanas pasākumus, kuru mērķis ir:

6.2.1.1. veicināt un atbalstīt ilgtspējīgi ražošanas un patēriņa modeļi;

6.2.1.2. rosināt izstrādāt, ražot un izmantot resursefektīvas, izturīgas (arī darbības laika ziņā un bez plānotas novecošanās), remontējamas, atkārtoti izmantojamas un atjaunināmas preces un produktus;

6.2.1.3. novērst, ka par atkritumiem kļūst preces un produkti, kas satur kritiski svarīgās izejvielas;

6.2.14. veicināt preču un produktu atkārtotu izmantošanu un veicināt sistēmu izveidi, kas veicinātu preču un produktu remontu un atkārtotu izmantošanu, it īpaši attiecībā uz elektriskām un elektroniskām iekārtām, tekstilmateriāliem un mēbelēm, kā arī iepakojumu, būvmateriāliem un būvniecībā izmantojamiem produktiem;

6.2.15. veicināt rezerves daļu, rokasgrāmatu, tehniskās informācijas vai citu instrumentu, iekārtu vai programmatūras pieejamību, kas dod iespēju preces un produktus remontēt un atkārtoti izmantot, nekaitējot to kvalitātei un drošībai;

6.2.16. samazināt un novērst atkritumu rašanos procesos, kas saistīti ar rūpniecisko ražošanu, preču un produktu izgatavošanu, derīgo izrakteņu ieguvi, būvniecību un būvju nojaukšanu, ņemot vērā labākos pieejamos tehniskos paņēmienus;

6.2.17. samazināt pārtikas atkritumu rašanos primārajā ražošanā, pārstrādē un izgatavošanā, mazumtirdzniecībā un citos pārtikas izplatīšanas veidos, restorānos un sabiedriskajā ēdināšanā, kā arī mājsaimniecībās ;

6.2.18. veicināt pārtikas ziedošanu un cita veida izplatīšanu cilvēku patēriņam, priekšroku dodot pārtikas izmantošanai cilvēku uzturā, nevis dzīvnieku barošanai un pārstrādāšanai nepārtikas precēs;

6.2.19. samazināt atkritumu rašanos, it īpaši tādu atkritumu gadījumā, kas nav piemēroti sagatavošanai atkārtotai izmantošanai vai pārstrādei;

6.2.110. noteikt preces un produktus, kas ir galvenie piegružošanas avoti, it īpaši dabas un jūras vidē, un veikt attiecīgus pasākumus, lai samazinātu šādu preču un produktu radīto piegružojumu;

6.2.1.11. mazināt un novērst jūras piegružojuma radīšanu;

6.2.1.12. izstrādāt un atbalstīt informācijas kampaņas nolūkā vairot izpratni par atkritumu rašanās novēršanu un piegružošanas mazināšanu.”

19. Aizstāt noteikumu 6.3.apakšpunktā vārdu “pielikumā” ar skaitli un vārdu “1.pielikumā”;

20. Papildināt noteikumus ar 6.3.1 apakšpunktu šādā redakcijā:

”6.3.1 informāciju par šo noteikumu 2. pielikumā minētajiem pasākumiem, kas veicina atkritumu apsaimniekošanas darbību piemērošanu prioritārā secībā.”

21. Papildināt noteikumus ar 6.1 punktu šādā redakcijā:

“6.1 Programmā ietver pārtikas atkritumu rašanās novēršanas programmu. Pārtikas atkritumu rašanās novēršanas programmā iekļauj:

6.1 1.situācijas raksturojums pārtikas atkritumu apsaimniekošanas jomā;

6.1 2. pārtikas atkritumu rašanās iemeslu raksturojumu un informāciju par iespējām tos novērst;

6.1 3. pārtikas atkritumu rašanās novēršanas priekšnosacījumi un pasākumu ieviešanas hierarhiju;

6.1 4. pasākumi un aktivitātes pārtikas atkritumu rašanās novēršanas programmas īstenošanai.”

22. Noteikumu 10. punktā aizstāt skaitli “40” ar skaitli “30”.

23. Izteikt noteikumu 11., 12. un 13. punktu šādā redakcijā:

“11. Atkritumu apsaimniekošanas plānu (tai skaitā programmu un pārtikas atkritumu rašanās novēršanas programmu) ievieš, īstenojot attiecīgajā plānā (tai skaitā programmā un pārtikas atkritumu rašanās novēršanas programmu) noteiktos pasākumus.

12. Vides aizsardzības un reģionālās attīstības ministrija atkritumu apsaimniekošanas plānu un programmas, tai skaitā pārtikas atkritumu rašanās novēršanas programmas, ieviešanu novērtē ne retāk kā reizi četros gados. Vides aizsardzības un reģionālās attīstības ministrija par novērtēšanas rezultātiem sagatavo informatīvo ziņojumu un, ja nepieciešams, grozījumus attiecīgajā atkritumu apsaimniekošanas plānā vai programmā.

13. Atkritumu apsaimniekošanas valsts plānu izstrādā septiņus gadus ilgam laikposmam.”

24. Papildināt noteikumus ar 13.1 punktu šādā redakcijā:

“13.1 Reģionālos atkritumu apsaimniekošanas plānus izstrādā septiņus gadus ilgam laikposmam.”

25. Papildināt noteikumus ar Noslēguma jautājumu šādā redakcijā:

“Noslēguma jautājums

15. Šo noteikumu 13. un 13.1 punkts stājas spēkā 2023. gada 1. janvārī.”

26. Izteikt informatīvo atsauci uz Eiropas Savienības direktīvu šādā redakcijā:

“**Atsauce uz Eiropas Savienības direktīvām**

Noteikumos ir iekļautas tiesību normas, kas izriet no:

1. Eiropas Parlamenta un Padomes 2008. gada 19. novembra Direktīvas 2008/98/EK par atkritumiem un par dažu direktīvu atcelšanu;
2. Eiropas Parlamenta un Padomes 2018. gada 3. maija direktīvas 2018/851/ES, ar kuru izdara grozījumus direktīvā 2008/98/EK par atkritumiem.”;

27. Izteikt noteikumu pielikuma 15. punktu šādā redakcijā:

“15. Vides un atkritumu rašanās novēršanas kritēriju ietveršana valsts un pašvaldību iestāžu un komersantu veikto iepirkumu dokumentācijā saskaņā ar zaļā publiskā iepirkuma nacionālajiem un Eiropas Savienības ieteikumiem.”

28. Papildināt noteikumus ar 2. pielikumu šādā redakcijā:

“2. pielikums

Ministru kabineta
2011. gada 12. jūlija

noteikumiem Nr. 564

**Pasākumi, kas veicina atkritumu apsaimniekošanas darbību piemērošanu prioritārā secībā**

1. Maksa par atkritumu apsaimniekošanu un ierobežojumi attiecībā uz atkritumu apglabāšanu poligonos un atkritumu sadedzināšanu, lai veicinātu atkritumu rašanās novēršanu un pārstrādi, vienlaikus nodrošinot, ka atkritumu apglabāšana poligonos ir vismazāk vēlamais atkritumu apsaimniekošanas veids;

2. “Maksā, kad izmet” shēmas, saskaņā ar kurām atkritumu radītājam nosaka maksu par radīto atkritumu apsaimniekošanu, pamatojoties uz faktiski radīto atkritumu daudzumu, un veicina pārstrādājamo atkritumu atdalīšanai to rašanās vietā un jauktu atkritumu apjoma samazināšanu.

3. Nodokļu politikas stimuli produktu, tai skaitā pārtikas, ziedošanai.

4. Ražotāja paplašinātas atbildības sistēmu piemērošana attiecībā uz dažādu veidu atkritumiem un pasākumi, lai palielinātu šo sistēmu efektivitāti, izmaksu efektivitāti un pārvaldību.

5. Depozīta sistēma un citi pasākumi, lai veicinātu izmantoto produktu un materiālu efektīvu savākšanu.

6. Atkritumu apsaimniekošanas infrastruktūrā veiktu investīciju pārdomāta plānošana, tostarp izmantojot Savienības fondus.

7. Ilgtspējīgs publiskais iepirkums, lai veicinātu atkritumu labāku apsaimniekošanu un pārstrādātu produktu un materiālu izmantošanu.

8. Pasākumi, lai ierobežotu subsīdijas, kuras neatbilst atkritumu apsaimniekošanas hierarhijai.

9. Nodokļu politikas pasākumu vai citu līdzekļu izmantošana, lai veicinātu produktu un materiālu, kas ir sagatavoti atkārtotai izmantošanai vai pārstrādāti, izmantošanu.

10. Atbalsts pētniecībai un inovācijām modernajās atkritumu pārstrādes tehnoloģijās un produktu izgatavošanā no lietotiem produktiem.

11. Labāko pieejamo tehnisko paņēmienu izmantošana atkritumu pārstrādē, reģenerācijā un apglabāšanā.

12. Ekonomiskās iniciatīvas pašvaldībām (reģionālā un pašvaldību līmenī), lai veicinātu atkritumu rašanās novēršanu un intensīvāk izmantotu atkritumu dalītās savākšanas sistēmas, vienlaikus izvairoties no atbalsta atkritumu apglabāšanai poligonos un atkritumu sadedzināšanai.

13. Sabiedrības izpratnes veicināšanas kampaņas, jo īpaši attiecībā uz atkritumu dalīto savākšanu, atkritumu rašanās novēršanu un piegružojuma mazināšanu, un šo jautājumu integrēšana izglītībā un apmācībā.

14. Koordinācijas sistēmas, tostarp ar digitāliem līdzekļiem, starp visām kompetentajām valsts un pašvaldību iestādēm, kuras iesaistītas atkritumu apsaimniekošanā.

15. Nepārtraukta dialoga un sadarbības veicināšana starp visām ieinteresētajām pusēm atkritumu apsaimniekošanā un brīvprātīgu vienošanos veicināšana, un uzņēmumu ziņošanas par atkritumiem sekmēšana.”

Ministru prezidents A. K. Kariņš

Vides aizsardzības un

reģionālās attīstības ministrs J.Pūce